04/02/2011 | Administración LocalMunicipal
Sada
Secretaría
Bases da convocatoria para a contratación laboral temporal dun (1) técnico de animador deportivo

ANUNCIO 1.ª.–Obxecto da convocatoria. Selección dun técnico animador deportivo, dentro do programa de apoio ao deporte regulado pola Orde da convocatoria da Deputación da Coruña do 28 de xaneiro de 2008 (B. O. P núm.274 31 de decembro de 2009) pola que se establecen as bases que regulan as axudas e subvencións para actividades e investimentos durante o ano 2010 co prazo de duración sinalado na resolución de concesión de subvención notificada con rexistro de entrada n.º 6382 o 23 de xullo de 2010. A modalidade de contrato de traballo é o de duración determinada por obra ou servizo durante un ano, a tempo completo, en xornada partida en función das necesidades do servizo. As funcións principais do posto de traballo son as seguintes: desenvolvemento dos programas deportivos do concello, en especial os relacionados co deporte escolar e federado, realizar tarefas de apoio á xestión deportiva do concello, colaborar nas campañas deportivas da Deputación, coordinación e relación coas asociacións e clubes deportivos do concello de Sada.2.ª.–Requisitos das persoas aspirantes. Para poder participar na selección as persoas aspirantes haberán de reunir, con referencia ao último día do prazo de presentación de instancias, os seguintes requisitos: a) Ser español ou nacional doutro Estado, estes últimos, de acordo co disposto no artigo 57 da Lei 7/2007, do 12 de abril, do Estatuto Básico do Empregado Público. b) Ter cumpridos 16 anos de idade e non exceder a idade máxima de xubilación forzosa. c) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas.- d) Non padecer enfermidade ou eiva física que impida o desempeño das correspondentes funcións Titulación. e) Estar en posesión alternativamente de: ● Título de técnico en actividades físicas e animación deportiva. ● Licenciatura en Educación Física. ● Diplomatura de Maxisterio (especialidade educación física). No caso de titulacións obtidas no estranxeiro deberase estar en posesión (na mesma data do remate do prazo para presentar as instancias) da credencial que acredite a súa homologación.3.ª.–Presentación de instancias. As instancias, dirixidas ó señor alcalde, presentaranse no Rexistro Xeral do Concello, sito na Avda. da Mariña, 25, 15160 Sada, en horas de oficina, ou na forma prevista no artigo 38.4 da Lei 30/1992, do 26 de novembro, do réxime xurídico das administracións públicas e procedemento administrativo común (tendo que anunciarse dita presentación vía fax ó número 981 621274), durante o prazo de 10 días naturais a partir do seguinte ó de publicación do anuncio da convocatoria no Boletín Oficial da Provincia.- As persoas aspirantes farán constar na instancia que reúnen tódolos requisitos sinalados na base 2.ª, e achegarán: – Xustificante de pago da cantidade de 20 euros en concepto de taxas de participación no proceso selectivo, que se pagará en calquera das seguintes contas bancarias do Concello, indicando como concepto: TAXAS PS 1/11.- CAIXAGALICIA 2091/0035/83/3110000028. BANCO DE GALICIA 0075/8989/13/0600093769. Só se devolverá no caso de que a persoa aspirante non sexa admitida ao proceso selectivo. A ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión da persoa aspirante. – Fotocopia do D. N. I. ou resgardo do mesmo, pasaporte ou carné de conducir. No suposto de ser nacional doutros Estados pasaporte ou documento válido correspondente que acredite a súa identidade e o visado correspondente, de ser este esixible, e no seu caso permiso de residencia en vigor. – Fotocopia compulsada da titulación esixida. – Relación de méritos alegados segundo a orde de baremación establecida nas bases.- – Documentación acreditativa dos méritos alegados na fase de concurso de acordo ó previsto na base 6.ª (os documentos que se presenten deberán estar expedidos nalgunha das linguas oficiais de Galicia, galego ou castelán, no caso de documentos expedidos noutras comunidades autónomas do estado español, para que teñan validez deberán estar redactados en castelán ou traducidos polo organismo competente da respectiva comunidade. Tratándose de documentos expedidos nun pais estranxeiro, deberán estar debidamente traducidos, validados e apostilados pola correspondente oficina diplomática española ou organismo competente). Só se terán en conta os méritos que se acrediten documentalmente dentro do prazo de presentación de instancias 4.ª.–Admisión de persoas aspirantes. Para ser admitido á selección bastará con que as persoas aspirantes manifesten nas súas instancias que reúnen todas e cada unha das condicións esixidas na base 2.ª e acheguen a documentación esixida. A lista provisional de admitidos e excluídos con indicación, se é o caso, dos motivos de exclusión, aprobada pola Alcaldía publicarase no taboleiro de anuncios da Corporación dentro do prazo de cinco días hábiles seguintes ao de fin do prazo de presentación de instancias. Dentro dos dez (10) días hábiles seguintes ao desta última publicación poderanse subsanar os posibles defectos ou omisións na documentación presentada de acordo co establecido no artigo 71 da Lei 30/1992, do 26 de novembro. De non existir persoas aspirantes excluídas, o alcalde elevará a definitiva a listaxe provisional na mesma resolución de aprobación. Na mesma resolución o alcalde determinará a constitución do tribunal cualificador e a súa composición así como o lugar, data e hora de celebración das probas.5.ª.–Tribunal cualificador. O tribunal cualificador estará composto por un presidente, un secretario e tres vogais. A designación dos seus membros, titulares e suplentes, farase na resolución da Alcaldía pola que se aprobe a lista definitiva de admitidos e excluídos. Todos os membros deberán contar con titulación de nivel académico igual ou superior á esixida para o acceso ó posto. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do presidente e do secretario. A efectos de percepción de asistencias, o tribunal terá a categoría segunda das sinaladas no Real Decreto 462/2002. O tribunal cualificador reunirase co obxecto de realizar a valoración dos méritos presentados polos aspirantes. O tribunal ten facultade para resolver as dúbidas que xurdan na aplicación dos criterios de valoración fixados e para adoptar os acordos que correspondan en relación cos supostos non previstos nas presentes bases. O presidente ou presidenta do tribunal poderá dispoñer a incorporación ó tribunal doutras persoas especialistas para as probas que consideren pertinentes, limitándose a prestar a súa colaboración nas súas especialidades técnicas e actuando con voz pero sen voto. Os membros do tribunal deberán absterse de intervir, notificándollo á autoridade convócante, cando concorran neles circunstancias das previstas no artigo 28 da Lei 30/1992, ou tivesen realizado tarefas de preparación a probas selectivas nos cinco anos anteriores á publicación da convocatoria. O presidente poderá esixir dos/das membros do tribunal declaración expresa de non estar incursos nas circunstancias establecidas no citado artigo 28 da Lei 30/1992. Asemade, as persoas aspirantes poderán recusar ós e ás membros do tribunal cando concorran as devanditas circunstancias, segundo o disposto no artigo 29 da mesma lei. O tribunal non poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do ou da presidente/a e do secretario. O tribunal en ningún caso poderá aprobar ou declarar aprobadas un número de persoas aspirantes superior ó de prazas convocadas.6.ª.–Procedemento selectivo. O procedemento selectivo será o de concurso, ao abeiro do establecido na Base 4.6.6 da convocatoria da Deputación da Coruña. O concurso consistirá na valoración dos méritos alegados e acreditados polas persoas aspirantes segundo o seguinte baremo: 1) Outras titulacións académicas de carácter deportivo relacionadas co traballo a desempeñar polo técnico deportivo, distintas da achegada como requisito para participar nesta convocatoria. ● Por cada titulación 1,25 puntos. Puntuación máxima: 2,5 puntos.2) Experiencia profesional: – Servizos prestados en postos de igual natureza nas administracións públicas: 0,10 puntos por mes de servizo completo. – Servizos prestados en postos de igual natureza en empresas privadas: 0,05 puntos por mes de servizo completo. Puntuación máxima: 2,5 puntos. Os contratos prestados en réxime de xornada parcial puntuaranse segundo a súa duración proporcionalmente á xornada realizada polos traballadores. A experiencia profesional acreditarase mediante certificado de servizos previos emitido polo funcionario competente nos supostos de experiencia profesional nas administracións públicas. E certificado de empresa ou contratos de traballo, acompañados calquera dos documentos anteriores do certificado de vida laboral expedido pola tesourería xeral da seguridade social, nos supostos de experiencia profesional na empresa privada.3) Cursos de formación e perfeccionamento, seminarios, xornadas relacionados coas funcións propias do posto obxecto desta convocatoria impartidos pola Administración Pública, universidades, centros públicos concertados, organismos oficiais e outra formación homologada (non se valoran cursos de informática): ● Por cada curso de 10 a 50 horas: 0,05 puntos. ● Por cada curso de 51 a 100 horas: 0,15 puntos. ● Por cada curso de más de 101 horas: 0,30 puntos. Puntuación máxima: 3 puntos. A formación complementaria acreditarase mediante título correspondente onde veñan especificadas o número de horas ou certificado da entidade/organismo que realizou a actividade formativa onde veñan especificadas o número de horas. De non vir especificadas o número de horas puntuarán pola puntuación mínima. Non se acumularan as horas que sobren de cada curso a efectos de puntuación.4) Coñecemento da lingua galega, acreditado mediante certificación, título ou validación dos cursos que se relacionan: – Curso de perfeccionamento ou CELGA 4: 0,50 puntos. – Curso CELGA 5: 1,00 puntos. De acreditar os dous cursos valorarase só o de maior puntuación. – Curso de linguaxe administrativa galega medio: 0,50 puntos. – Curso de linguaxe administrativa superior: 1,00 puntos. (Máxima puntuación neste apartado: 2 puntos). A puntuación e a orde de cualificación definitiva dos aspirantes virá determinado pola suma dos puntos obtidos na valoración, en caso de producirse empate na puntuación de méritos polas persoas aspirantes prevalecerá a maior puntuación obtida en cada apartado segundo a orde correlativa establecida nestas bases, de persistir os criterios de desempate serán o maior tempo en situación de desemprego que se acreditará segundo estableza o tribunal.11.ª.–Resultados da selección. O tribunal publicará no taboleiro de edictos da Corporación, no mesmo día en que se acorde, a relación de puntuacións outorgadas e elevará a Alcaldía proposta de candidato para a formalización do contrato, a favor do aspirante posuidor da puntuación máis alta, xunto coa acta da sesión.12.ª.–Listaxe de reserva. Ao finalizar o proceso selectivo, elaborarase unha listaxe de reserva coas persoas aspirantes presentados ao mesmo que superaran a puntuación de 3 puntos, que terá vixencia durante o período da contratación. As persoas que formen parte desta listaxe poderán ser chamadas por rigoroso orde de puntuación para a cobertura do posto obxecto da convocatoria en situacións de incapacidade temporal, permisos, renuncias da persoa seleccionada, etc.13.ª.–Presentación de documentos e formalización de contrato. No prazo de tres días naturais, a contar desde a publicación do resultado do concurso, o aspirante seleccionado deberá xustificar que reúne os requisitos esixidos na convocatoria, presentando os seguintes documentos: Certificado médico oficial e declaración xurada de non ter sido separado/a mediante expediente disciplinario do servizo de calquera das administracións públicas, nin estar incurso/a en causa de incapacidade ou incompatibilidade para o exercicio de funcións públicas. Noutro caso, salvo causa de forza maior, quedarán anuladas todas as súas actuacións, sen prexuízo das responsabilidades en que incorrera por falsidade. Cumpridos os requisitos sinalados, a Alcaldía procederá a formalizar o correspondente contrato, para o que será debidamente notificado a persoa aspirante seleccionada, e quedará sometida a un período de proba co alcance previsto no artigo 14 do Estatuto dos Traballadores. Ata a formalización do contrato, o seleccionado non terá dereito a percepción económica algunha.14.ª.–Norma final. As bases e tódolos actos administrativos derivados desta convocatoria así como da actuación do tribunal, poderán ser impugnados polos interesados nos casos e na forma establecidos pola Lei de Procedemento Administrativo. Sada, 27 de xaneiro de 2011. O alcalde Abel López Soto